《东山屐》
清代·洪亮吉

东山屐，屐不释，屐不释，作山贼。西堂梦，梦莫论，梦莫论，思王孙。

君才苦多实苦少，别梦盈盈满春草。君心苦杂迹苦幽，探奇累累山灵愁。

山灵愁，向天诉，桃墟村中夜相捕。君须成佛骨未仙，生天乃落孟顗前。

作者简介：洪亮吉（1746～1809）清代经学家、文学家。初名莲，又名礼吉，字君直，一字稚存，号北江，晚号更生居士。阳湖（今江苏常州）人，籍贯安徽歙县。乾隆五十五年科举榜眼，授编修。嘉庆四年，上书军机王大臣言事，极论时弊，免死戍伊犁。次年诏以“罪亮吉后，言事者日少”，释还。居家十年而卒。文工骈体，与孔广森并肩，学术长于舆地。洪亮吉论人口增长过速之害，实为近代人口学说之先驱。